இப்படி வெளிப்படையாகப் பேசுவதன் மூலம், அரசியல் களத்தில் மாற்றத்தை உருவாக்க விரும்புகிறார். சமூகங்களுக்கு இடையில் இருக்கும் வேறுபாட்டை அதிகரிக்கும் முயற்சியாகத்தான் இதைப் பார்க்க வேண்டியிருக்கிறது. 'முக்குலத்தோர் அடையாளமாகத் தினகரன் வந்துவிடக் கூடாது' என்ற அச்சம்தான் பிரதான காரணம். தற்போது டெல்டா பகுதிகளில் சமுதாயத்தின் பலத்தைப் பயன்படுத்திக்கொண்டு வருகிறார் தினகரன். 'நாம் முன்னிறுத்தப்படக் கூடாது என்பதற்காக, நமக்கான தொகுதிகளையும் அபகரித்தது இந்தக் குடும்பம்தான்' எனச் சமூகத்து மக்கள் மத்தியில் பேசி வருகிறார் பன்னீர்செல்வம். உள்ளாட்சியில் கொங்கு மண்டலத்தில் உள்ள அனைத்து மாநகராட்சிகளையும் கைப்பற்றத் திட்டமிட்டிருக்கிறார் எடப்பாடி பழனிசாமி. டெல்டா மற்றும் தென்மாவட்டங்களிலும் இதே வெற்றி கிடைக்க வேண்டும் என்பதற்காக, சசிகலா குடும்பத்தின் ஆட்டம் குறித்து சில விஷயங்களை வெளிப்படையாகப் பேசத் தொடங்கியிருக்கிறார் துணை முதல்வர்" என்றார் விரிவாக.